1 ปัจจัยความเสี่ยง 

การประกอบธุรกิจผลิตผงสังกะสีอ๊อกไซด์ :

1.  ผลกระทบจากราคา

1.1 ความเสี่ยงจากการแข่งขันด้านราคาของผลิตภัณฑ์

  ผลิตภัณฑ์หลักของบริษัทฯ คือ ผงสังกะสีอ๊อกไซด์ (Zinc Oxide)
  ซึ่งได้ประสพกับภาวการณ์แข่งขันจากผลิตภัณฑ์ที่นำเข้าจากต่างประเทศมาตลอดในช่วง 3 – 4
  ปีที่ผ่านมา แต่ในช่วงปีที่ผ่านมาราคาน้ำมันที่สูงขึ้น ภาวะขาดแคลนวัตถุดิบ พลังงาน
  และไฟฟ้าภายในประเทศสาธารณรัฐประชาชนจีน
  ทำให้สินค้าที่นำเข้ามาแข่งขันในประเทศมีปริมาณน้อยลง
  ส่วนต่างราคาสินค้านำเข้ากับสินค้าภายในประเทศมีแนว

  โน้มลดลง

  อย่างไรก็ตาม
  อุตสาหกรรมที่ยังคงต้องการผงสังกะสีอ๊อกไซด์ที่มีคุณภาพได้มาตรฐานและมีค่าความบริสุทธิ์สูง
  อาทิเช่น อุตสาหกรรมเครื่องสำอาง ยา และอาหารสัตว์
  ยังต้องใช้ผงสังกะสีอ๊อกไซด์ที่ผลิตขึ้นภายในประเทศซึ่งมีกระบวนการผลิตที่ทำให้ผงสังกะสีอ๊อกไซด์มีค่าความบริสุทธิ์ที่สูงกว่ากระบวนการ
  ผลิตจากประเทศสาธารณรัฐประชาชนจีน นอกจากนี้
  บริษัทฯได้ตระหนักถึงแนวโน้มการแข่งขันในอนาคต
  จึงได้มีการปรับปรุงกระบวนการผลิตเพื่อลดต้นทุนการผลิตมาอย่างต่อเนื่อง

1.2 ความเสี่ยงจากราคาวัตถุดิบที่ผันแปรไปตามราคาซื้อขายของตลาดโลก

  สังกะสีแท่งซึ่งเป็นวัตถุดิบหลักในการผลิตคิดเป็นประมาณร้อยละ 85 ของต้นทุนการผลิตรวม
  จัดเป็นสินค้าประเภทคอมมอดิตี้ (Commodity Product)
  โดยราคาซื้อขายในแต่ละวันถูกกำหนดโดยอ้างอิงกับราคา ณ ตลาดกลางที่กรุงลอนดอน London
  Metal Exchange (LME) ประเทศอังกฤษ ซึ่งราคาซื้อขายที่ตลาดกลางจะถูกกำหนด (Quote)
  เป็นเงินสกุลดอลล่าร์สหรัฐฯ โดยบริษัทฯซื้อสังกะสีแท่งจากบริษัท ผาแดงอินดัสทรี จำกัด
  (มหาชน) ในราคาตามราคาอ้างอิงในตลาด LME และซื้อเป็นเงินสกุลบาท
  โดยคำนวณราคาจากอัตราแลกเปลี่ยน ณ วันที่ทำการซื้อ ดังนั้น
  บริษัทฯอาจมีความเสี่ยงหากราคาสังกะสีแท่งมีแนวโน้มสูงขึ้น ซึ่งส่งผลกระทบต่อต้นทุนของสินค้า

  ทั้งนี้ หากสังกะสีแท่งมีราคาสูงขึ้น บริษัทฯสามารถปรับเพิ่มราคาสูงขึ้น
  เนื่องจากลูกค้าจะเข้าใจถึงราคาอ้างอิงในตลาด LME นอกจากนี้
  บริษัทฯยังมีมาตรการป้องกันความเสี่ยงดังกล่าว
  โดยพิจารณาปัจจัยที่มีผลต่อแนวโน้มราคาสังกะสีแท่งในตลาดโลกอย่างต่อเนื่อง
  ซึ่งหากแนวโน้มราคาสังกะสีแท่งเปลี่ยนแปลงเพิ่มขึ้น
  บริษัทฯจะพิจารณาจัดซื้อวัตถุดิบไว้ล่วงหน้าและ/หรือทำสัญญาซื้อขายล่วงหน้า
  เพื่อเป็นการป้องกันความเสี่ยงจากความผันผวนดังกล่าว

1.3 ความเสี่ยงจากราคาน้ำมันในตลาดโลกที่สูงขึ้น

  จากภาวะน้ำมันดิบในตลาดโลกที่ปรับตัวสูงขึ้นและมีแนวโน้มที่อาจจะสูงขึ้นต่อเนื่อง
  ซึ่งอาจส่งผลต่อต้นทุนการผลิตผงสังกะสีอ๊อกไซด์

  น้ำมันเตาเป็นพลังงานเชื้อเพลิงหลักที่บริษัทฯใช้ในการผลิตผงสังกะสีอ๊อกไซด์คิดเป็นร้อยละ 4
  ของต้นทุนการผลิตรวม ซึ่งนับว่ามีผลกระทบต่อต้นทุนการผลิตน้อยมาก
  ประกอบกับผลกระทบดังกล่าว
  บริษัทฯสามารถปรับเพิ่มราคาซึ่งลูกค้ายอมรับได้เพราะเป็นปัจจัยที่กระทบทั่วโลก

2 ความเสี่ยงจากการจัดหาแหล่งวัตถุดิบ

  วัตถุดิบหลักของบริษัทฯ คือ สังกะสีแท่งความบริสุทธิ์ 99.995% (Special High Grade Zinc
  Ingot) คิดเป็นอัตราส่วนประมาณร้อยละ 70 ของปริมาณวัตถุดิบที่ใช้ในการผลิตทั้งหมด
  และเนื่องจากวัตถุดิบนำเข้าจากต่าง
  ประเทศมีต้นทุนสูงอันเป็นผลจากอัตราภาษีนำเข้าและภาระในการจัดเก็บวัตถุดิบ ดังนั้น
  บริษัทฯจึงต้องพึ่งพาแหล่งวัตถุดิบภายในประเทศเป็นหลัก ซึ่งมีผู้ผลิตเพียงรายเดียว คือ บริษัท
  ผาแดงอินดัสทรี จำกัด (มหาชน)
  ทำให้บริษัทฯมีอำนาจในการต่อรองน้อยและอาจเกิดปัญหาการขาดแคลนวัตถุดิบได้หากผู้ผลิตภายในประเทศดังกล่าวมีปัญหาด้านการผลิตและไม่สามารถส่งมอบวัตถุดิบให้กับบริษัทฯได้ทันเวลา

  ทั้งนี้ บริษัทฯได้มีการจัดเตรียมความพร้อมในการป้องกันปัญหาด้านการขาดแคลนวัตถุดิบ
  โดยมีการวางแผนจัดซื้อวัตถุดิบอย่างเหมาะสม จัดหาแหล่งวัตถุดิบหลายรายจากต่างประเทศ
  และสำรองปริมาณวัตถุดิบเพื่อใช้ในการผลิตล่วงหน้า นอกจากนี้ ในปี 2548 เป็นต้นไป
  อัตราภาษีนำเข้าวัตถุดิบจะลดลงอย่างต่อเนื่องจากร้อยละ 7.75 ในปี 2547 เป็นร้อยละ 5.5
  ในปี 2548, เป็นร้อยละ 3.5 ในปี 2549 และเป็นร้อยละ 1 ในปีต่อๆไป
  ทำให้ต้นทุนวัตถุดิบนำเข้าจากต่างประเทศลดลง

3.  ความเสี่ยงจากการจำหน่ายผงสังกะสีอ๊อกไซด์ภายหลังเพิ่มกำลังการผลิต 33% ในไตรมาส 3
    ปี 2547

  เนื่องจากสินค้านำเข้าจากประเทศสาธารณรัฐประชาชนจีนยังมีราคาต่ำกว่าสินค้าภายในประเทศ
  จึงมีความเป็น

  ไปได้ที่สินค้าของบริษัทฯที่ผลิตเพิ่มขึ้นร้อยละ 33 อาจประสบปัญหาในการจำหน่าย

  ปริมาณความต้องการใช้ผงสังกะสีอ๊อกไซด์มีแนวโน้มสูงขึ้น
  เนื่องจากการขยายการผลิตยางรถยนต์เพื่อป้อนตลาดอุตสาหกรรมผลิตรถยนต์มีแนวโน้มสูงขึ้น
  อาทิเช่น โรงงานยางรถยนต์ Yokohama และ Maxxis
  ที่ได้เริ่มการผลิตในนิคมอุตสาหกรรมตะวันออก ดังนั้น บริษัทฯเชื่อว่าการขยายการผลิตที่เพิ่มขึ้น
  33% จะทำให้ต้นทุนต่อหน่วยของสินค้าที่ผลิตเพิ่มขึ้นจะต่ำลง
  ประกอบกับอัตราภาษีนำเข้าวัตถุดิบซึ่งลดลงในปี 2547
  รวมทั้งภาวะขาดแคลนพลังงานและสินแร่ในประเทศสาธารณรัฐประชาชนจีน
  จะเป็นหลายๆปัจจัยเชิงบวกที่จะทำให้สินค้าของบริษัทฯเป็นที่ต้องการของตลาดเพิ่มขึ้น

การประกอบธุรกิจการลงทุน :

ผลกระทบจากธุรกิจอสังหาริมทรัพย์

1.  ความเสี่ยงจากความสามารถในการหากำไรของบริษัทฯ

  ใน 2 - 3 ปีที่ผ่านมา บริษัทฯมีสัดส่วนรายได้จากธุรกิจหลักลดลง
  เนื่องจากบริษัทฯได้ขยายธุรกิจการลงทุน
  และมีผลทำให้สัดส่วนการทำกำไรส่วนใหญ่ขึ้นอยู่กับรายได้จากการร่วมทุน
  ซึ่งเป็นการร่วมทุนในภาคพัฒนาอสังหาริม

  ทรัพย์เพื่อขายซึ่งบริษัทฯสามารถรับรู้รายได้จากการขายอสังหาริมทรัพย์ แต่อย่างไรก็ตาม
  รายได้และกำไรอาจมีความผันผวนไม่ต่อเนื่อง
  หากโครงการที่ร่วมทุนได้ขายและรับรู้รายได้ไปหมดแล้วหรือภาคธุรกิจพัฒนาอสังหาริม

  ทรัพย์ชะลอตัวลง
  เนื่องจากภาวะเศรษฐกิจของประเทศที่ปรับตัวลดลงซึ่งส่งผลกระทบต่อความต้องการและกำลังซื้อที่อยู่อาศัยลดลง
  (Demand) ในอนาคต

  บริษัทฯได้ตระหนักถึงปัจจัยและความเสี่ยงดังกล่าว
  ดังนั้นจึงต้องขยายธุรกิจเพื่อเพิ่มสัดส่วนรายได้และกำไรประ
  เภทที่สร้างรายได้และกำไรอย่างต่อเนื่อง (Recurring income)
  และเร่งขยายการลงทุนที่นอกเหนือจากการลงทุนในธุรกิจอสังหาริมทรัพย์

2 ความเสี่ยงจากสภาพการแข่งขัน

  เนื่องจากสภาพการแข่งขันมีแนวโน้มที่จะทวีความรุนแรงมากขึ้น
  โดยมีผู้ประกอบการรายใหม่เกิดขึ้นในตลาดอย่างต่อเนื่อง
  รวมถึงผู้ประกอบการเดิมที่เริ่มฟื้นตัวตามภาวะเศรษฐกิจ
  ทำให้ปริมาณการผลิตที่อยู่อาศัยมีจำนวนเพิ่มขึ้นอย่างมาก
  ในขณะที่ปริมาณความต้องการที่อยู่อาศัยเพิ่มขึ้นในอัตราที่น้อยกว่า
  เนื่องจากผลกระทบจากการที่รัฐบาลยกเลิกมาตรการลดหย่อนภาษี
  ค่าธรรมเนียมการโอนสำหรับธุรกิจอสังหาริมทรัพย์ และอัตราดอกเบี้ยที่มีแนวโน้มสูงขึ้น

  จากผลกระทบข้างต้น บริษัทฯได้ตระหนักและมุ่งตอบสนองถึงความต้องการของลูกค้า
  โดยพิจารณาถึงทำเลที่ตั้งโครงการ ประเภทของโครงการ
  ตลอดจนพัฒนาสินค้าให้มีคุณภาพสูงเป็นปัจจัยสำคัญที่จะนำไปสู่ความสำเร็จของบริษัทฯในอนาคต

3 ความเสี่ยงจากต้นทุนวัสดุที่ปรับตัวเพิ่มขึ้นและการขาดแคลนวัสดุแรงงานในการก่อสร้าง

  จากภาวการณ์ขยายตัวของภาคอสังหาริมทรัพย์อย่างต่อเนื่อง
  ส่งผลให้ความต้องการวัสดุและแรงงานในการก่อ สร้างเพิ่มขึ้น
  ซึ่งความต้องการที่เพิ่มขึ้นดังกล่าวอาจนำไปสู่ปัญหาการขาดแคลนวัสดุและแรงงานในการก่อสร้าง
  ในขณะที่ผู้ผลิต
  ผู้ประกอบการด้านวัสดุก่อสร้างและรับเหมาก่อสร้างปรับตัวขยายกำลังการผลิตรองรับไม่ทัน
  นำไปสู่ต้นทุนวัสดุในการก่อสร้างปรับตัวเพิ่มขึ้นและการก่อสร้างล่าช้ากว่ากำหนด
  ซึ่งอาจส่งผลต่อสภาพคล่องและความสามารถในการทำกำไรของบริษัทฯ

  อย่างไรก็ตาม
  บริษัทฯได้พยายามลดความเสี่ยงทางด้านราคาและปริมาณวัสดุและแรงงานในการก่อสร้าง
  โดยการพัฒนาและขายโครงการให้แล้วเสร็จในช่วงระยะเวลา 1 ปีถึง 1 ปีครึ่ง
  (โดยเริ่มตั้งแต่ซื้อที่ดินจนกระทั้งโอนขายบ้านหลังสุดท้าย) ทั้งนี้
  เพื่อลดระยะเวลาการก่อสร้างในแต่ละโครงการ ทำให้บริษัทฯประเมินราคาต้นทุนวัสดุก่อ

  สร้างได้ถูกต้องแม่นยำมากยิ่งขึ้น
  ซึ่งจะช่วยลดความผันผวนของราคาวัสดุก่อสร้างในโครงการของบริษัทฯ รวมทั้ง

  บริษัทฯได้พยายามที่จะทำการตกลงราคาและปริมาณวัสดุและแรงงานในการก่อสร้างกับผู้รับเหมาและผู้ค้าวัสดุก่อสร้างก่อนที่จะตั้งราคาเพื่อเปิดขายในแต่ละโครงการ

  การประกอบธุรกิจเครื่องบันทึกเวลา และอุปกรณ์ควบคุมระบบจอดรถ :

ความเสี่ยงด้านอัตราแลกเปลี่ยน

บริษัท ฟอร์เวิร์ด ซิสเต็ม จำกัด ซึ่งเป็นบริษัทย่อยที่บริษัทฯถือหุ้นร้อยละ 100
ดำเนินธุรกิจนำเข้าและจัดจำหน่าย เครื่องบันทึกเวลา และอุปกรณ์ควบคุมระบบจอดรถ
ภายใต้เครื่องหมายการค้า “AMANO” โดยที่บริษัทต้องนำเข้า
สินค้าจากต่างประเทศและมีต้นทุนเป็นเงินสกุลดอลลาร์สหรัฐฯและเยน ดังนั้น
จึงอาจมีความเสี่ยงจากความผันผวน ของอัตราแลกเปลี่ยน
ซึ่งส่งผลกระทบต่อต้นทุนการดำเนินธุรกิจของบริษัท

อย่างไรก็ตาม บริษัทมีมาตรการป้องกันความเสี่ยงดังกล่าว
โดยการทำสัญญาซื้อขายอัตราแลกเปลี่ยนล่วงหน้า (Forward Contract)
สำหรับสินค้าบางส่วนที่มีการนำเข้าจากต่างประเทศ